Tilla Croukamp – R at M Bowls Club
RETIRE@MIDSTREAM ROLBALKLUB ERFENIS DAG 24 SEPTEMBER 2019
Op 24 September het die Retire@Midstream Rolbalklub ‘n spesiale rolbaldag ter viering van Erfenisdag gehad.
Die dag het bewolk en koud begin, maar die son het spoedig uitgekom en is heerlike rolbal gespeel!
Die onderliggende kompetisies was deurgaans styf.
Aan die einde van die dag is ‘n prysuitdeling gehou en elke speler het ‘n prys ontvang alhoewel almal saamgestem het dat Rolbal die grootste
Die dag is afgesluit met ‘n baie gesellige braai en kuier op die stoep. Dankie aan almal wat die dag ‘n reuse sukses gemaak het!
BORGDAG 30 AUGUSTUS 2019
R@M Rolbalklub Borgdag
Die R@M Rolbalklub het op 30 Augustus ‘n suksesvolle borgdag aangebied
56 Spelers vanaf buite klubs in Gauteng Noord het die buitebaan gevul en spel van hoe gehalte gespeel. Baie positiewe terugvoer is van deelnemers ontvang en is die klub en organiseerders geluk gewens met die wyse waarop die dag bestuur is. Geluk aan die wenners, ‘n span van Centurion, wat met die louere weg gestap het.
Met bydraes vir pryse van borge, (onder andere PSG, Warwick, 3% Com, Spar Kwekery) en lede het spanne ernstig gekompeteer en is rolbal van goeie gehalte gespeel.
Dank is ook uitgespreek teenoor al die Klub lede wat betrokke was by spyseniering, die kroeg, algemene reelings en administrasie. Dit was voorwaar ‘n groot spanpoging.
VROUEDAG 9 AUGUSTUS 2019
“When you strike a woman you strike a rock” 9 Augustus 1956
Over gesegd syne:
“If you call a woman to play bowls, she comes with lots of eatings” 9 Augustus 2019
9 Augustus 2019 was ‘n pretdag. Tientalle vrouens het opgedaag, met borde heerlike eetgoed. Ons tema was: Huis, Paleis, Pondok en die vrouens het ook volgens die tema aangetrek en die tafels was ook só gedek.
Helecine se tafel was HUIS. Keurig gedek. Dit het gelyk soos ‘n skildery uit die middel-eeue.
Sienie se tafel was PALEIS. Haar tafel was bedek met ‘n persiesetapyt en ryk Vinisiëseglas het glans verleen, wat gepas het by ‘n paleis.
Marthie se tafel was PONDOK. ‘n Kartondoos het haar tafel bedek en daar kon sy haar droë brood breek en haar dop deel met haar mede pondok-bewoners.
Aan elke een wat die dag, ‘n dag gemaak het, om te onthou, dankie.
Marthie van Straten